Title: Introducció del tema
Course: Tecnologia 3r ESO 1r T

Presentació del tema als alumnes

En aquest tema veurem què són les màquines i quins mecanismes ajuden que aquestes màquines funcionin.

Si analitzem una bicicleta, podríem considerar que és una màquina, doncs transformem l'energia que nosaltres li donem pedalant en moviment, i ens podem desplaçar. I si desgranem aquesta màquina?

El moviment que li proporcionem als pedals es transmet mitjançant el plat, la cadena i els pinyons a la roda del darrere, la roda motriu. Que té un eix solidàriament unit aquests pinyons, per això gira.

I per què a vegades hem de fer més força per avançar? Doncs amb els plats i pinyons podem variar la distància recorreguda amb cada pedaleig i així pujar pendents amb menys esforç.

Aquest joc de pinyons, plats i cadena són mecanismes, amb un grau de complexitat que estudiarem durant aquest tema

Descripció general de les activitats

Les activitats seran de diferents tipus, aprofitant les possibilitats que Moodle ens ofereix. També s’utilitzaran aplicacions externes que puguin ser útils (Algodoo, Relatran o Phun).

Les activitats estaran seqüenciades segons l'ordre dels continguts que podrem anar consultant a l'apartat de recursos, així podrem anar treballant els continguts i anar fent les activitats paral·lelament. Les activitats estaran pensades perquè els alumnes desenvolupin diferents competències bàsiques, simulant situacions reals de la vida quotidiana.

Les activitats seran competencials, atractives i avaluables mitjançant retroaccions, rúbriques, qüestionaris, etc.

Temporització aproximada de 12 h.